Z A P I S N I K

sa 24. sjednice Općinskog vijeća Općine Starigrad održane dana 19. prosinca 2024. godine s početkom u 11:30 sati u vijećnici Općine Starigrad.

Prisutni vijećnici/ce: predsjednik Marko Marasović, Marijan Čavić, Dragan Bucić, Višnja Vukić, Jole Petričević, Marina Vukić, Maja Milovac.

Odsutni vijećnici/ce: Ana Marija Krapić, Višeslav Jure Dokoza.

Ostali prisustvovali: načelnik Marin Čavić, pročelnica Marina Milovac i voditeljica odsjeka Anita Milovac Trošelj kao zapisničar.

Predsjednik je otvorio 24. sjednicu, konstatira da je na sjednici prisutno 7 od 9 vijećnika. Uz poziv je dostavljen prijedlog dnevnog reda. Na dostavljeni prijedlog dnevnog reda predsjednik predlaže nadopunu dnevnog reda sa točkom 15. koja je podijeljena prisutnim vijećnicima i to je Odluka o ukidanju statusa javnog dobra u općoj uporabi na čest. br. 5077/2 i 5077/3 k.o. Seline. Jednoglasno (7 ZA) se prihvaća nadopuna dnevnog reda. Predsjednik potom daje prijedlog nadopunjenog Dnevnog reda sa 15 točaka na glasanje, te je usvojen jednoglasno (7 ZA).

Za sjednicu je utvrđen slijedeći:

DNEVNI RED

1. Usvajanje Zapisnika sa 23. sjednice Općinskog vijeća Općine Starigrad
2. Aktualno
3. II. izmjene i dopune Proračuna Općine Starigrad za 2024. godinu
4. I. izmjene i dopune I. izmjene i dopune Programa socijalne skrbi Općine Starigrad za 2024. godinu
5. II. izmjene i dopune Programa održavanja komunalne infrastrukture na području Općine Starigrad za 2024. godinu
6. II. izmjene i dopune Programa građenja komunalne infrastrukture na području Općine Starigrad za 2024. godinu
7. II. izmjene i dopune Programa javnih potreba u kulturi u 2024. godini
8. II. izmjene i dopune Programa javnih potreba u školstvu, predškolskom odgoju i naobrazbi Općine Starigrad u 2024. godini
9. I. izmjene i dopune Odluke o raspodjeli rezultata i načinu korištenja viška prihoda iz 2023. godine
10. Odluka o uvjetima za raspisivanje natječaja za davanje u zakup nekretnine na lokaciji Plantaža (Starigrad)
11. Odluka o uvjetima za raspisivanje natječaja za davanje u zakup nekretnine na lokaciji Pisak (Seline)
12. Odluka o privremenoj zabrani izvođenja građevinskih radova tijekom turističke sezone za 2025. godinu
13. Analiza stanja sustava civilne zaštite na području Općine Starigrad za 2024. godinu
14. Godišnji plan razvoja sustava civilne zaštite na području Općine Starigrad za 2025. godinu
15. Odluka o ukidanju statusa javnog dobra u općoj uporabi na čest. br. 5077/2 i 5077/3 k.o. Seline

**Ad.1). Usvajanje zapisnika sa 23. sjednice Općinskog vijeća Općine Starigrad**

Zapisnik sa 23. sjednice predsjednik stavlja na primjedbe. Nema primjedbi i zapisnik je potvrđen jednoglasno (7 ZA).

**Ad.2). Aktualno**

Predsjednik otvara točku aktualno u 11:33 sati i daje riječ načelniku. Načelnik pozdravlja sve prisutne članove i navodi da se ovaj put nada civiliziranom tonu sjednice kakva bi trebala biti svaki put. Navodi da je prethodna sjednica Općinskog vijeća bila nedavno i na njoj su navedene aktualnosti, stoga stoji na raspolaganju za postavljanje pitanja. Za riječ se javljaju Maja Milovac i Jole Petričević. Maja Milovac: Da li ima pomaka i novosti vezano za školu? Što se tiče zgrade u kojoj je hitna služba, koliko sam čula prokišnjava krov i nemaju WC za pacijente, pošto su oni najmoprimci tko se onda brine o zgradi? Da li bi tu trebalo nešto napraviti s obzirom da nemaju sve uvjete za pacijente i imaju taj problem sa krovom? Načelnik: Što se tiče osnovne škole zadnju sjednicu sam rekao da je izmijenjeni projekt poslan na suglasnost i drugu informaciju nemam. Što se tiče zgrade u Selinama, znam za taj problem i zapravo prokišnjava dio oluka. Pokušavali smo naći nekoga da to promijeni, nadam se da ćemo naći. Upoznali su me i sa time da bi trebao WC za pacijente. Oni jesu u najmu tog prostora i mi ne bježimo od toga da neke zahvate radimo i probat ćemo to što možemo odraditi. Inače, cijela zgrada je stavljena u proračun za iduću godinu da bi se renovirala i da se iskoriste prostori na katu pošto je i KUD i ostali iskazali interes za prostor. Jole Petričević: Mještanin Selina mi je rekao da pitam da ima indicija da se novosagrađene grobnice u Selinama prodaju ljudima koji već imaju jednu ili više grobnica u starom dijelu groblja i da li bi to trebalo biti tako? Drugo pitanje je moje pitanje – ako smo mi grobnice dobili na korištenje da li mi uopće možemo prodavati te grobnice i zašto one idu u ostavinsku raspravu ako su vlasništvo Općine ili komunalnog poduzeća, a mi smo ih dobili na korištenje? Načelnik: Što se tiče grobnica u Selinama mi kad smo radili prvu fazu grobnica spisak svih zainteresiranih smo dostavili Mjesnom odboru Seline i oni su napravili selekciju upravo na temelju toga jer znaju tko ima grobnicu na starom dijelu. S druge strane ja u praksi ne mogu znati je li netko koristi jednu grobnicu ili drugu kad je taj očevidnik starog dijela groblja takav kakav jest. Ima li smo primjer takav i u Starigradu, ali grobnice na starom dijelu nisu adekvatne kao one na novom groblju. Što se tiče ustupanja grobnog mjesta grobnica se ne može prodati jer se ona daje na trajno korištenje, a budu u ostavinskim raspravama jer nasljednik stječe prava korištenja. Groblje je uvijek vlasništvo jedinice lokalne samouprave, a prodaje se pravo korištenja. Maja Milovac: vezano za nogostup prema zapadnome dijelu Općine koji je sređen, baš se primijeti da ima odrona na cestu ne samo u Koićima, nego i prije Krapića. Da li je to u nadležnosti cesta ili koga, ali evo koristim priliku da vas obavijestim. Načelnik: U nadležnosti je cesta, samo smo mi iskomunicirali sa njima da onaj dio koji ne može čekati da ćemo preuzeti jedan dio troška i mi. U raspravi oko točnog mjesta odrona sudjeluju i Marina Vukić i Jole Petričević. Nitko se više ne javlja za pitanje i točka aktualno zatvara se u 11:41 sati.

**Ad. 3). II. izmjene i dopune Proračuna Općine Starigrad za 2024. godinu**

Načelnik daje uvodno izlaganje: Proračun Općine Starigrad za 2024. godinu kao i projekcije proračuna za 2025. i 2026. godinu usvojene su na 16. sjednici Općinskoj vijeća Općine Starigrad održanoj 30. studenog 2023. godine, a Prve izmjene i dopune Proračuna Općine Starigrad za 2024. godinu usvojene su na 22. sjednici Općinskoj vijeća održanoj 06. rujna 2024. godine. Ove II. izmjene i dopune proračuna Općine Starigrad za 2024. godinu sastavljaju se radi usklađivanja prihoda i rashoda Proračuna sa ostvarenjem u tekućoj proračunskoj godini i planiranim ostvarenjem do kraja godine. II. Izmjenama i dopunama Proračuna Općine Starigrad predlaže se proračun u iznosu 5.032.160,00 EUR što je povećanje za 70.800,00 EUR odnosno za 1.43 %. Detaljno obrazloženje izmjena i dopuna proračuna Općine Starigrad dostavljeno vam je kao dio materijala za navedenu točku. Općinsko vijeće Općine Starigrad, jednoglasno je – 7 glasova Za, donijelo

**Odluku**

o II. izmjenama i dopunama Proračuna Općine Starigrad za 2024. godinu

*Odluka čini sastavni dio Zapisnika.*

**Ad. 4). I. izmjene i dopune Programa socijalne skrbi Općine Starigrad za 2024. godinu**

Uvodno izlaganje podnio je predsjednik: program je sastavni dio proračuna, te se predlaže njegovo usvajanje. Za ostvarivanje programa predviđeno je ukupno 95.500,00 EUR.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o I. izmjenama i dopunama Programa socijalne skrbi

Općine Starigrad za 2024. godinu

*Odluka čini sastavni dio Zapisnika.*

**Ad. 5). II. izmjene i dopune Programa održavanja komunalne infrastrukture na području Općine starigrad za 2024. godinu**

Uvodno izlaganje podnio je predsjednik: program je sastavni dio proračuna, te se predlaže njegovo usvajanje. Za ostvarivanje programa predviđeno je ukupno 1.019.500,00 EUR.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o II. izmjenama i dopunama Programa održavanja komunalne infrastrukture

na području Općine Starigrad za 2024. godinu

*Odluka čini sastavni dio Zapisnika.*

**Ad. 6). II. izmjene i dopune Programa** **građenja komunalne infrastrukture na području Općine Starigrad za 2024. godinu**

Uvodno izlaganje podnio je predsjednik: program je sastavni dio proračuna, te se predlaže njegovo usvajanje. Za ostvarivanje programa predviđeno je ukupno 1.769.700,00 EUR.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o II. izmjenama i dopunama Programa građenja komunalne infrastrukture

na području Općine Starigrad za 2024. godinu

*Odluka čini sastavni dio Zapisnika.*

**Ad. 7). II. izmjene i dopune Programa javnih potreba u kulturi u 2024. godini**

Uvodno izlaganje podnio je predsjednik: program je sastavni dio proračuna, te se predlaže njegovo usvajanje. Za ostvarivanje programa predviđeno je ukupno 40.500,00 EUR-a.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o II. izmjenama i dopunama Programa javnih potreba u kulturiu 2024. godini

*Odluka čini sastavni dio Zapisnika.*

**Ad. 8). II. izmjene i dopune** **Programa javnih potreba u školstvu, predškolskom odgoju i naobrazbi Općine Starigrad u 2024. godini**

Uvodno izlaganje podnio je predsjednik: program je sastavni dio proračuna, te se predlaže njegovo usvajanje. Za ostvarivanje programa predviđeno je ukupno 326.816,00 EUR-a.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o II. izmjenama i dopunama Programa javnih potreba u školstvu, predškolskom

odgoju i naobrazbi Općine Starigrad u 2024. godini

*Odluka čini sastavni dio Zapisnika.*

**Ad. 9). I. izmjene i dopune Odluke o raspodjeli rezultata i načinu korištenja viška prihoda iz 2023. godine**

Uvodno izlaganje podnio je predsjednik: program je sastavni dio proračuna.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o I. izmjenama i dopunama Odluke o raspodjeli rezultata i

načinu korištenja viška prihoda iz 2023. godine

*Odluka čini sastavni dio Zapisnika.*

**Ad. 10).** **Odluka o uvjetima za raspisivanje natječaja za davanje u zakup nekretnine na lokaciji Plantaža (Starigrad)**

Načelnik daje uvodno izlaganje: Što se tiče ove odluke, radi se o č.z. 2826 k.o. Starigrad površine 12022 m2 na lokaciji Plantaža Starigrad. Prijedlog odluke ste dobili u materijalima, a naknadno vam je dostavljena i procjena za navedenu nekretninu. U odnosu na dostavljene materijale predlažem u članku III. da se rečenica *Zakupnik je dužan na Nekretnini omogućiti zbrinjavanje otpadnih voda ishodovanjem vodopravne dozvole u roku 3 (tri) godine od sklapanja ugovora o zakupu.* zamijeni rečenicom *Zakupnik je dužan na Nekretnini omogućiti zbrinjavanje otpadnih voda putem biološkog pročistača u roku 3 (tri) godine od sklapanja ugovora o zakupu.* Također, u članku IV. gdje je ostavljeno prazno polje predlaže se da početni iznos zakupnine bude *46.800,00 eura bez PDV-a* što je sukladno procjeni koju smo dobili. I u članku VII. Zakup Nekretnine ugovara se na rok od *15 godina*.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o uvjetima za raspisivanje natječaja za davanje u zakup nekretnine

na lokaciji Plantaža (Starigrad)

*Odluka čini sastavni dio Zapisnika.*

*U raspravi su sudjelovali: Dragan Bucić, Jole Petričević, Maja Milovac.*

**Ad. 11). Odluka o uvjetima za raspisivanje natječaja za davanje u zakup nekretnine na lokaciji Pisak (Seline)**

Načelnik daje uvodno izlaganje: Što se tiče ove odluke, radi se o č.z. 3285 k.o. Seline površine 5083 m2 na lokaciji Pisak Seline. U odnosu na dostavljene materijale predlažem u članku III. da se rečenica *Zakupnik je dužan na Nekretnini omogućiti zbrinjavanje otpadnih voda ishodovanjem vodopravne dozvole u roku 3 (tri) godine od sklapanja ugovora o zakupu.* zamijeni rečenicom *Zakupnik je dužan na Nekretnini omogućiti zbrinjavanje otpadnih voda putem biološkog pročistača u roku 3 (tri) godine od sklapanja ugovora o zakupu.* Također, u članku IV. gdje je ostavljeno prazno polje predlaže se da početni iznos zakupnine bude *31.300,00 eura bez PDV-a* što je sukladno procjeni koju smo dobili. I u članku VII. Zakup Nekretnine ugovara se na rok od *15 godina*.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o uvjetima za raspisivanje natječaja za davanje u zakup nekretnine

na lokaciji Pisak (Seline)

*Odluka čini sastavni dio Zapisnika.*

*U raspravi su sudjelovali: Jole Petričević, Maja Milovac.*

**Ad. 12).** **Odluka o privremenoj zabrani izvođenja građevinskih radova tijekom turističke sezone za 2025. godinu**

Načelnik daje uvodno izlaganje: Odluka o privremenoj zabrani izvođenja građevinskih radova tijekom turističke sezone za 2025. godinu bila je na javnom savjetovanju u trajanju od 30 dana i nije pristigla nijedna primjedba. Također je, sukladno zakonskim odredbama, prethodno ishodovano mišljenje od Turističke zajednice Općine Starigrad.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o privremenoj zabrani izvođenja građevinskih radova tijekom

turističke sezone za 2025. godinu

*Odluka čini sastavni dio Zapisnika.*

**Ad.13). Analiza stanja sustava civilne zaštite na području Općine Starigrad za 2024. godinu**

Uvodno izlaganje podnio je načelnik, točka dnevnog reda daje se na raspravu i glasovanje.

Općinsko vijeće Općine Starigrad, jednoglasno je – 7 glasova Za, donijelo

**Zaključak**

o prihvaćanju Analize stanja sustava civilne zaštite

na području Općine Starigrad za 2024. godinu

*Zaključak čini sastavni dio Zapisnika.*

*U raspravi je sudjelovao: Jole Petričević.*

**Ad. 14). Godišnji plan razvoja sustava civilne zaštite na području Općine Starigrad za 2025. godinu**

Uvodno izlaganje podnio je načelnik, točka dnevnog reda daje se na raspravu i glasovanje.

Općinsko vijeće Općine Starigrad, jednoglasno je – 7 glasova Za, donijelo

**Zaključak**

o prihvaćanju Godišnjeg plana razvoja sustava civilne zaštite na području Općine Starigrad za 2025. godinu

*Zaključak čini sastavni dio Zapisnika.*

**Ad. 15). Odluka** **o ukidanju statusa javnog dobra u općoj uporabi na čest. br. 5077/2 i 5077/3 k.o. Seline**

Načelnik daje uvodno izlaganje.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o ukidanju statusa javnog dobra u općoj uporabi na čest. br. 5077/2 i 5077/3 k.o. Seline

*Odluka čini sastavni dio Zapisnika.*

Sjednica je završila sa radom 12:00 sati.

Prijepis zapisnika sačinila Predsjednik Općinskog vijeća

Anita Milovac Trošelj Marko Marasović